alexandrainst/scandi-wiki huggingface dataset:
Ray Romano

Raymond «Ray» Romano (født 21. desember 1957 i Queens i New York City) er en amerikansk Emmy-belønnet og Golden Globe-nominert skuespiller og komiker, best kjent for sin rolle som «Ray Barone» i Alle elsker Raymond. Han er også kjent for å gi stemmen til mammuten «Manfred» i animasjonsfilmene i Istid-serien.

Filmografi 
 One Day at a Time (1 episode, 2020) Brian
 Get Shorty (27 episoder, 2017-2019) Rick Moreweather
 The Irishman (2019) Bill Bufalino
 Bad Education (2019) Big Bob Spicer
 Crashing (1 episode, 2019) Seg selv
 Paddleton (2019) Andy
 The Big Sick - Sykt forelsket (2017) Terry
 Kevin Can Wait (1 episode, 2016) Vic
 Istid 5 - På kollisjonskurs (2014) (stemme) Manny
 Vinyl (10 episoder, 2016) Zak Yankovich
 Ice Age: The Great Egg-Scapade (kortfilm, 2016) (stemme) Manny
 Cosmic Scrat-tastrophe (kortfilm, 2015) (stemme) Manny
 Ice Age Avalanche (Spill, 2015) (stemme) Manny
 The Adventures of Mr. Clown (2 episoder, 2015) Raymond
 Parenthood (44 episoder, 2012-2015) Hank Rizzoli
 Maron (1 episode, 2014) Seg selv
 Rob the Mob (2014) Jerry Cardozo
 Istid 4: Kontinenter på avveie (2012) (stemme) Manny
 Istid 3: Dinosaurene kommer (2009) (stemme) Manny
 Men of a Certain Age (2009) Joe
 New York Street Games (2008) Seg selv
 Hannah Montana Seg selv (1 episode, 2008) 
 The Last Word (2008)
 The Knights of Prosperity Seg selv (3 episoder, 2007)
 The Grand (2007) Fred Marsh
 Til Death Guest at Italian Restaurant (1 episode, 2007)
 Lost Historical Films on the Ice Age Period (2006) (stemme) Manny
 Grilled (2006) Maurice
 Istid 2 (2006) (stemme) Manny
 Mafiosa (2006) Anthony (ukjent antall episoder)
 Kongen av Queens Ray Barone (4 episoder, 1998–2005)
 Alle Elsker Raymond Raymond "Ray" Barone (210 episoder, 1996–2005)
 The Simpsons Ray Magini (1 episode, 2005)
 Eulogy (2004) Skip Collins
 Welcome to Mooseport (2004) Handy Harrison
 Istid (2002) (stemme) Manfred
 Becker Ray Barone (1 episode, 1999)
 Saturday Night Live vert/programleder (1 episode, 1999)
 The Nanny Ray Barone (1 episode, 1998)
 Cosby Ray Barone (1 episode, 1997)
 Dr. Katz, Professional Therapist Ray (7 episoder, 1995–1997)

Eksterne lenker 

 
 
 Ray Romano hos NNDB

Skuespillere fra USA
Komikere fra USA
Emmy-vinnere
Personer fra USA av italiensk opphav
Personer fra New York City
Fødsler i 1957
Polarsirkelen videregående skole, studiested Mjølan

Polarsirkelen videregående skole, studiested Mjølan ligger i Mo i Rana, 3,5 km fra byens sentrum, i Rana kommune i Nordland. Skolen ble åpnet høsten 1993 under navnet Mjølan videregående skole, og utvidet med et nytt bygg (byggetrinn 2) i 1996. I begge bygningene er det installert heis. Skolen befinner seg i grønne omgivelser med utsikt til Ranfjorden, Mofjellet og Selforsfjellet. Skolen var et resultat av manglende lokaler for ulike utdanningsprogrammer som den gangen var spredt rundt om i byen. Derfor inneholder studiestedet flere ulike typer utdanningsprogram, både yrkesfaglige og studieforbedrende. Dette har gitt studiested Mjølan en unikt faglig sammensatt miljø. I tillegg har dette gitt skolen mange ulike fasiliteter, som lakkeringsverksted, bilverksted, to gymsaler, treningsrom, kunstutstillinger, fotostudio, redaksjonsrom m.m. Studiestedet har også sin karakteristiske Glassgate. Dette er et innebygget uterom i glass. Den er lokalisert midt i bygningens hjerte, og fungerer som et møtested for både elever og ansatte. Studiestedets kantine er også tilknyttet Glassgaten.

Den 1. august 2007 ble skolen en avdeling av Polarsirkelen videregående skole sammen med Moheia videregående skole og Kongsvegen videregående skole. Siv Lysvold, tidligere rektor ved Moheia videregående skole, ble da rektor for alle tre skolene.

Den 27. januar 2012 foreslo Fylkesrådet i Nordland å samlokalisere de tre studiestedene på ét sted, og  24. oktober 2012 vedtok Rana kommune og Nordland fylkeskommune at samlokaliseringen blir på Mjølan. Vedtaket skapte strid, og enkelte elever markerte sin motstand ved å droppe første skoledag i 2014 i protest. Samlokaliseringen vil finne sted i 2017.

Studieretninger
Studieforberedende:  
Studieforberedende utdanningsprogram med formgivningsfag (FO)
Idrettsfag (ID)
Musikk, dans og drama (MDD) 
Påbygging til generell studiekompetanse (SP)

Yrkesfaglige:
Bygg- og anleggsteknikk (BA)
Design og håndverk (DH)
Helse- og oppvekstfag (HO)
Medier og kommunikasjon (MK)
Bilskade, lakk og karosseri

Rektorer
Rektorer
1993 – 2007: Ada Graven (Mjølan videregående skole)
2007 − 2008: Siv Lysvold
2008 – : Kaia Erlandsen

StudierektorerEtter at skolen ble slått sammen til Polarsirkelen VGS, fikk studiestedet egen studierektor
2007 – : Thomas Skonseng

Elevrådsutvalgsledere
Etter at skolen ble slått sammen til Polarsirkelen VGS, er elevrådet organisert i Elevrådsutvalg (ERU) ved hvert studiested, mens skolens Elevrådsstyre (ES) ivaretar hele skolen som helhet.
2007/2008: Camilla Juvik
2008/2009: Anders Edvardsen
2009/2010: Vegard Lauvdahl
2010/2011: Daniel André Hansen
2011/2012: Tine Pedersen

Referanser

Eksterne lenker
 

Polarsirkelen videregående skole
Utdanningsinstitusjoner etablert i 1993
Utdanningsinstitusjoner nedlagt i 2007
1993 i Norge
2007 i Norge
Statens innkrevingssentral

Statens innkrevingssentral (SI) er en enhet i Skatteetaten.

SI ble etablert den 1. juli 1990 i Mo i Rana som et forvaltningsorgan underlagt Justisdepartementet. Den 1. januar 2001 ble virksomheten flyttet til Finansdepartementet. Fra 1. januar 2015 ble SI en del av Skatteetaten.

Med 65 faste stillinger ble det i 1991 innkrevd 355 millioner kroner. I 2010 ble 3,5 milliarder kroner innkrevd av 365 ansatte.

Oppdragsgiverne er blant annet politi, domstoler, NRKs lisensavdeling, Vegdirektoratet, Statens lånekasse for utdanning (SLK) og Tolletaten.

Siden 2005 har etaten krevd inn inkassokrav fra SLK, hatt et felles saksbehandlersystem for namsmenn og forliksråd, og vært pengeinnkrever for statlige momskrav.

SI er også driftssentral for politiets økonomisystem og namsmannssaksbehandlersystem, SIAN.

Galleri

Referanser

Eksterne lenker
 

Justis- og beredskapsdepartementet
Finansdepartementet (Norge)
Skatteetaten
Mo i Rana
Næringsliv i Rana
Pengeinnkreving
Etableringer i 1990
1990 i Norge
2001 i Norge
2015 i Norge
Erling Røed Larsen

Erling Røed Larsen (født 6. april 1968) er en norsk samfunnsøkonom. Han er professor II ved Handelshøyskolen BI og forfatter av flere bøker som formdiler samfunnsøkonomi. 

Han kommer fra Larvik. Røed Larsen har en dr.grad (PhD) fra 2001 i økonomi fra University of California, Berkeley.
I 2012 grunnla Røed Larsen forlaget Scriptorium.  Den første utgivelsen på forlaget var Røed Larsens egen bok; "Penger". Han har publisert et tjuetalls fagartikler i internasjonale tidsskrifter og presenterer jevnlig sin forskning på vitenskapelige konferanser. Han har skrevet over 100 kronikker og kommentarartikler i Aftenposten. Han er opptatt av populærvitenskapelig formidling, og er en aktiv foredragsholder. Fra 2018 er han medlem av Domstolkommisjonen, som leverer sin innstilling i 2020. Høsten 2018 ble han leder av det nye forskningssenteret Housing Lab, som ble opprettet ved Oslomet – storbyuniversitetet.

Debattant 
I Aftenposten sier han at kø på veiene er «rent sløseri med landets viktigste ressurs: Hoder og hender». Innfører man rushtidsavgift vil «køen forsvinne som dugg for solen i Sahara» og «veipriser vil fungere som andre priser: de vil regulere adgangen til et knapt gode slik at køer unngås».

Bibliografi 

Liste over noen utgivelser.
 Penger, Scriptorium norsk forlag, 2012, ISBN 978-82-99-89590-3
 Finanskrise! Lånefest, boligboble – og dagen derpå, Gyldendal 2009, ISBN 978-82-05-39280-9
 Økonomi på trikken, Gyldendal Akademisk, 2007, ISBN 978-82-05-33920-0
 Alt du vil vite om samfunnsøkonomi, men aldri har våget å spørre om, Gyldendal Akademisk, 2004, ISBN 978-82-05-32918-8

Referanser

Eksterne lenker 
 
 Erling Røed Larsens ansatteside på BI
 Scriptorium norsk forlag
Hjemmeside
Housing Lab

Norske forskere
Norske professorer i økonomi
Fødsler i 1968
Drangedal everk

Drangedal everk er et kommunalt eid foretak i Drangedal kommune i Telemark. Selskapet er et rent nett- og produksjonsselskap, med samarbeidsavtale med Fjordkraft om levering av strøm til kundene.

Everket forsyner ca. 3100 kunder, med et samlet forbruk på ca. 50 GWh. Det meste av dette dekkes av everkets egne kraftverk; Nye Suvdøla (2019) og Suvdal (2004), med en samlet årsproduksjon på ca. 50 GWh. Gamle Suvdøla kraftverk (1960) ble tatt ut av drift i 2019.

Drangedal everk distribuerer kraft til abonnenter i Drangedal kommune, Lundereid og Kurdøla i Kragerø kommune, og Fjågesund i Kviteseid kommune.

Referanser

Kilder
Drangedal everk

Næringsliv i Drangedal
Næringsliv i Vestfold og Telemark
Norske kraftselskaper
Santería

Santería er en synkretistisk religion som oppsto som en blanding av kristendom (katolisisme) og afrikansk gudetro, særlig fra jorubareligion i Nigeria. Religionen ble skapt eller heller "tilpasset" katolisismen av slaver fra en rekke stammer og land i Afrika.

Santeria oppsto på Cuba men finnes i beslektede former på  Haiti (Voodoo), i Brasil (Candomble) og i USA blant annet i Florida og Los Angeles, særlig blant karibiske innvandrere. De har, i tillegg til mere oppbyggelige ritualer, også innslag av sort magi, slik som å kaste forbannelse over fiender. Det finnes forskjellig former for utøvelse av santeria. Å bruke den til egen vinning ansees som lite klokt da slike ting sies å vende mot den som kaster forbannelsen ettersom tiden går.
De mest ekstreme utøverne av en beslektet religion finner man antagelig blant paleros. 

Den haitianske slektning av santeria, Voodoo, har vært et yndet tema i amerikanske skrekkfilmer der såkalte zombies er mennesker som har vært utsatt for et spesielt avstraffingsrituale.

Eksterne lenker
 Santería

Religion
Hammerfest kraftverk

Hammerfest Kraftverk er et vannkraftverk i Hammerfest kommune i Troms og Finnmark.

Kraftverket utnytter  fallet fra inntaksmagasinet  til Storvannet. Vestfjelldammen er største magasin for verket og reguleres mellom 205 og 193 moh. Glimmevatnet og Rundvannet er også magasiner for verket. Glimmevannet reguleres mellom 230 og 222 moh og Rundvannet mellom 239 og 233 moh.

Installert effekt er 1,1 MW. Midlere årsproduksjon er på 5 GWh. Eier er Hammerfest Energi.

Det første kraftverket ble bygd her i 1891, med 40 meter fallhøyde. Det var eid av kommunen og ga kraft til gatebelysning. I nesten 50 år var dette kraftverket, med diverse utvidelser, alene om å forsyne Hammerfest. I 1944 ble alt ødelagt av tyskerne under tvangsevakueringen.

I 1946 var et provisorisk kraftverk i drift, inntil dagens kraftverk stod ferdig året etter.

Referanser

Kilder
 
 NVE vannkraftdatabase
 Store Norske Leksikon: Norges første kommunale kraftverk
 NVE: Historikk

Småkraftverk i Troms og Finnmark
Kraftverk i Hammerfest
Porsa Kraftlag
Kraftverk etablert i 1891
Kraftverk etablert i 1947
Varangermusikerne

Varangermusikerne betegner Scene Finnmarks to utøvende musikere i Øst-Finnmark. Musikerne lokalisert til Vadsø, og har alle solid utdannelse og erfaring fra klassisk og rytmisk musikk.

Medlemmer 
 Anna Rostrup – klarinett
 Asbjørn Ruud – gitar

Harald Devold (saksofon) var tidligere med.

Produksjoner 
 "Snø og ild" – Finnmarks første fullskala-musikal

Eksterne lenker 
Ansatte Scene Finnmark 

Musikk i Troms og Finnmark
Kultur i Vadsø
Snø og ild

Snø og ild, med undertittelen  en musikal om Umberto Nobile og Roald Amundsen i luftskip over Nordpolen, ble skrevet av Arne Berggren og Sigrid Edvardsson, med musikk av Asbjørn Ruud. Musikalen hadde premiere 13. oktober 2007 i Varangerhallen i Vadsø.

Musikalen tar utgangspunkt i historiske begivenheter fra 1928. 

Hovedrollene spilles av Lars Jacob Holm som Umberto Nobile og Reidar Sørensen som Roald Amundsen. Musikalen er produsert av Teaterfabrikken 70°N 30°Ø i samarbeid med Musikk i Finnmark.

Eksterne lenker 
 Snø og ild
 Teaterfabrikken 70°N 30°Ø 
 Scene Finnmark 

Norske musikaler
Musikk i Troms og Finnmark
Kultur i Vadsø
Josef Hilmar Jørgensen

Josef Hilmar Jørgensen (født 28. mars 1892 i Kristiania, død 2. november 1961) var en norsk orgelbygger og drev orgelfabrikken J. Jørgensens Orgelfabrikk. Foreldrene til Jørgensen var orgelbygger Jens Henrik Jørgensen (1864–1946) og Marie Guldbrandsen (1869–1911). Han giftet seg 16. mai 1922 med Annette Wirstad (1894–1991), datter til kjøpmann Ole Olsen Wirstad (1846–1923) og Karen Hansen (f. 1855). Josef Hilmar Jørgensens datter Anne Marie Jørgensen var gift med Kåre Willoch.

Referanser

Litteratur 
 
 
 Stein Johannes Kolnes: J.H. Jørgensen i Norsk biografisk leksikon
 Illustrert norsk næringslivsleksikon bind 1 (1938)

Norske orgelbyggere
Kongens fortjenstmedalje i gull
Personer fra Oslo
Fødsler i 1892
Dødsfall i 1961
Asbjørn Ruud (musiker)

Asbjørn Ruud (født 11. februar 1962 på Darbu ved Kongsberg) er en norsk gitarist fra Vadsø i Finnmark.

Bakgrunn 
Han har sin utdannelse fra Norges musikkhøgskole og Universitetet i Oslo. I løpet av siste del av 1980-tallet etablerte han seg som en allsidig utøver i hovedstadens musikkmiljø, og ble en hyppig anvendt musiker i ulike sammenhenger: radio, TV, teater og ulike band – blant annet fast «husgitarist» i TV-showet fra Momarkedet elleve år på rad.

Han spilte i Oslo Groove Company som fikk Spellemannprisen 1990. Fra 1996 har han vært ansatt i Scene Finnmark, der han har hatt en kombinert stilling som utøver og produsent. Hans utøveroppgaver har omfattet alt fra leder for lokale husband og støttemusiker for blandakor til turnéer med norske og utenlandske toppartister. I tillegg er han engasjert som komponist til musikkspillet Snø og ild.

Hans produsentoppgaver er primært knyttet til rytmiske produksjoner, blant annet konsertserien Rytmeligaen. Han er med i trioen Så rart! som har satt melodi til Inger Hagerups tekster og ble nominert til Spellemannprisen 2019 i klassen barneplate.

Referanser

Eksterne lenker 
 Scene Finnmark 
 – 17k – MIC  
 - 19k - Intervju

Norske gitarister
Personer fra Kongsberg kommune
Plaid Cymru

Plaid Cymru  (walisisk «Wales-partiet») er et politisk parti i Wales, Storbritannia, som har uavhengighet for Wales som politisk målsetning.

Siden slutten av 1990-tallet heter partiet formelt Plaid Cymru – The Party of Wales, men det benevnes oftest Plaid Cymru, selv på engelsk.

Partiet ble grunnlagt i 1925. Det har alltid stått sterkest i de delene av Wales der det walisiske språket har stått sterkest. Partiets representanter i det parlamentet samarbeider med Scottish National Party. I EU-parlamentet inngikk de i gruppen De grønne/Den europeiske frie alliansen.

Referanser

Eksterne lenker
 

Politiske partier i Storbritannia
Walisisk politikk
Etableringer i 1925
Separatisme
Bente O. Skogvang

Bente Ovedie Skogvang (født 17. august 1962) er en tidligere norsk fotballdommer som representerer Elverum Fotball. Skogvang begynte å dømme i 1980, hun har vært FIFA-dommer siden 1995 og hun var dommer i Toppserien mellom 1986 og 2007. Hun dømte VM i Sverige 1995, OL i Atlanta 1996 og EM i Tyskland 2001.

Skogvang er pr. 2010 den siste norske dommer som har vært hoveddommer i et seniormesterskap for kvinner.

Referanser 

Norske fotballdommere
Fødsler i 1962
Vibeke Karlsen

Vibeke Karlsen (født 1. august 1967) er en norsk fotballdommer som representerer Sportsforeningen Grei. 

Karlsen var målvakt for Austrheim IL sitt jentelag som ble kretsmestre for Hordaland i 1981. Hun begynte som dommer i 1983. Hun har vært FIFA-dommer fra 1996 til 2004 og hun har vært toppseriedommer siden 1992. Hun har også dømt EM 1997 i Sverige og OL 2000 i Sydney. Vibeke Karlsen har dømt flere cupfinaler for damer og skal dømme cupfinalen 2009 mellom Røa og Team Strømmen.

Referanser 

Norske fotballdommere
Fødsler i 1967
Ann Wenche Kleven

Ann Wenche Kleven (født 7. mai 1968) er en norsk fotballdommer som dømmer for  Lørenskog IF Kleven begynte å dømme i 1983. Hun har vært forbundsdommer siden 1987. FIFA-dommer i perioden 1995 - 2008. Hun har også dømt EM 1997 i Norge og Sverige, VM 1999 i USA og EM 2001 i Tyskland. EM i 01 dømte hun finalen mellom Tyskland-Sverige. Hun har også deltatt i 9 NM finaler, og var første kvinne til å debutere i den øverste divisjonen for herrer i 1999 (endte med 50 kamper som assistentdommer). Hun har også deltatt i 2 Champions Leauge kamper for herrer, forrøvrig i Riga og på Færøynene. Hun jobber i arrangement komiteen i verdens største fotball turnering Norway Cup og har deltatt i 36 år.

Referanser 

Norske fotballdommere
Fødsler i 1968
Drangedal Bilruter

Drangedal Bilruter er et busselskap hjemmehørende i Drangedal i Telemark. Selskapet hadde fram til 2019 all rutetrafikk i Drangedal, og også noe i nabokommunene Bamble og Kragerø.

Den første rutebilen i Drangedal startet i 1909, og i tiden etter dette ble det startet flere mindre rutebilselskaper i de forskjellige delene av kommunen. I 1958 ble disse slått sammen til ett selskap; Drangedal Bilruter.

Selskapet hadde i 2006 totalt 126 ansatte, hvorav 3 i datterselskapet Tele-Tur og var Drangedal kommunes største private bedrift.

Bilrutenes opprinnelig ruteområde som omfatter ruter i Drangedal kommune og ruter til Kragerø ble i 2010 lagt ut på anbud, som selskapet vant. Kontrakten varte fra 28. juni 2011 og seks år fram i tid, med mulighet for opptil to års forlengelse. 1. juli 2012 overtok selskapet rutene i Kragerø og deler av Bamble fra Nettbuss Sør som opprinnelig hadde vunnet anbudskontrakten for området. 25. mars 2013 overtok selskapet også Kragerø Fjordbåtselskaps bussruter i sørlige deler av Kragerø og på øyene ved virksomhetsoverdragelse.

Fra og med 1. juli 2019 opphørte rutebilavdelingen i selskapet. Da hadde Vy Buss AS vunnet anbudet, og overtok rutekjøringen. Drangedal Bilruter beholder noen busser for lokal turkjøring, resten selges.

Drangedal bilruter har i dag (2020) følgende avdelinger:
 Sjekkpunkt Drangedal ( Verksted)
 Vianor Drangedal ( Partner)
 Circle K Bamble
 Helseekspress – Haugesund
 Helsebuss – Lillehammer
 Administrasjon

Referanser

Eksterne lenker 
 

Samferdsel i Drangedal
Kollektivtransport i Vestfold og Telemark
Næringsliv i Vestfold og Telemark
Etableringer i 1958
Norske busselskaper
Samand

Samand er et iransk bilmerke produsert av industriselskapet Iran Khodro.

Samand er bygd på plattformen til Peugeot 405. Peugeot 405 produseres også i Iran og PSA Peugeot Citroën har hatt samarbeid med Iran siden slutten av 1970-tallet.

Eksport
Foruten mange land i Midtøsten eksporteres Samand til Russland, Bulgaria, Tadsjikistan, Pakistan og Afghanistan. 

Ved siden av Iran er det også opprettet produksjon av bilmerket i Hviterussland, Venezuela, Syria, Aserbajdsjan.

Eksterne lenker
 

Bilmerker
Iran
Lofjorden

Lofjorden er en fjord mellom Frosta og Åsen (Levanger) i Nord-Trøndelag,  og er en arm av Åsenfjorden som igjen er en del av Trondheimsfjorden. Fjorden har innløp mellom Lauvtangen i sør og Langøya i nord og strekker seg rundt to kilometer østover til grenda Lo, som den har navn etter.

Referanser 

Frostas geografi
Fjorder i Levanger
Trondheimsfjorden
Kvalsundet tidevannskraftverk

Kvalsundet tidevannskraftverk var to tidevannskraftverk i Kvalsundet i Hammerfest kommune i Finnmark. Midlere årsproduksjon var 0,7 GWh. Verket fikk konsesjon i 2001.

Driften av kraftverket ble gitt opp 2008 av økonomiske grunner. 2016 ble tre turbiner fra Kvalsundet overtatt av tidevannsprosjektet MeyGen i Skottland.

Kraftverket utnyttet tidevannstrømmen i det smale Kvaløysundet. Kvalsundet tidevannskraftverk var da det ble satt ned 13. november 2003, verdens første nettilknyttede tidevannskraftverk. Det er utviklet av Hammerfest Strøm AS, som også er hovedeier. Kraftverket var Norges første og ett av bare to fullskala tidevannskraftverk i Norge.

Kraftverket var et pionerverk laget for å teste ut ny teknologi. Verket besto at en turbin som var plassert på havbunnen under Kvalsundbrua. Installert effekt var 300 kW. Turbinen var en propellturbin med pitchregulerte blader for å høyne virkningsgraden og kunne utnytte vannstrømmen begge veier.

Referanser

Kilder 
NVE

Finnmarks historie
Tidligere kraftverk i Norge
Kraftverk i Troms og Finnmark
Kraftverk i Hammerfest
Havenergi
Kvalsund
Nedre Porsa kraftverk

Nedre Porsa Kraftverk er et vannkraftverk i Hammerfest kommune i Troms og Finnmark.

Kraftverket utnytter et fall på 215 meter fra Storvatnet til havnivå. Til Storvatnet overføres det vann fra Øvre Porsa kraftverk. Verket startet produksjonen i 1959.

Det er installert to francisturbiner på totalt 12,8 MW. Midlere årsproduksjon er på 58 GWh.

Eier av Porsa Kraftlag AS.

I forbindelse med gruvedrift ble det bygd et kraftverk her i 1918. Det ble ødelagt av tyskerne under tvangsevakueringen i 1944. I 1947 ble det igjen satt i drift, og ble så nedlagt da det nye kraftverket overtok i 1959.

Referanser

Kilder
 NVE vannkraftdatabase
 Store Norske Leksikon
 NVE: Historikk

Vannkraftverk i Troms og Finnmark
Kraftverk i Hammerfest
Porsa Kraftlag
Kraftverk etablert i 1918
Kraftverk etablert i 1959
Kvalsund
Øvre Porsa kraftverk

Øvre Porsa Kraftverk er et vannkraftverk i Hammerfest kommune i Troms og Finnmark.

Kraftverket utnytter fallet fra Gruvvatnet til Storvatnet som  er inntaksmagasin for Nedre Porsa kraftverk.

Det er installert en horisontal francisturbin på 1,7 MW.  Årsproduksjonen er om lag 10 GWh.

Krafverket ble helrenovert i 2017, det ble satt inn nytt, mindre aggregat. Generatoreffekt ble redusert fra 3,3 til 2 MVA.

Kraftverket eies av Porsa Kraftlag AS, som eies av Hammerfest Energi, Alta Kraftlag og Repvåg Kraftlag med hhv 70-, 20- og 10% eierandel.

Referanser

Kilder
 
 NVE vannkraftdatabase
 Spetals verk - turbinleveranse 

Småkraftverk i Troms og Finnmark
Kraftverk i Hammerfest
Kraftverk etablert i 1962
Kvalsund
Gautefall Turisthotell

Gautefall Turisthotell ligger på Gautefallheia i Drangedal kommune i Telemark, 25 km. vest for kommunesenteret Prestestranda og 15 km. nordøst for Treungen i Nissedal. Hotellet ble åpnet påsken 1973, og  har 76 rom, hvorav 11 handikaprom, og 30 leiligheter med plass til 4-8 personer, tilsammen 350 sengeplasser.

Tilknyttet hotellet finnes blant annet á la carte restaurant, egen aktivitetshall, svømmehall, badstu, solarium, trimrom m.m.

Hotellet, som ligger vis-à-vis alpinanleggene på den ene siden og skiskytterarenaen på den andre siden, er en del av Destinasjon Gautefall, som skal gi et samlet helårlig tilbud om overnatting og aktiviteter på Gautefall.

Se også 
 Gautefallheia
 Gautefall fjellkirke
 Søvassmarka

Eksterne lenker 
 Destinasjon Gautefall

Hoteller i Vestfold og Telemark
Samferdsel i Drangedal
1973 i Norge
Selskaper etablert i 1973
Byggverk i Drangedal
Næringsliv i Drangedal
Wilhelm av Hessen-Kassel

Wilhelm av Hessen-Kassel (1787–1867) var en prins, titulær landgreve og dansk offiser. Han var sønn av Frederik III av Hessen-Kassel og Caroline av Nassau-Usingen.

Wilhelm av Hessen-Kassel ble født i Biebrich. Den 10. november 1810 giftet han seg med prinsesse Louise Charlotte av Danmark på Amalienborg slott.

Barn 
 Karoline Frederike Marie Vilhelmine, født 1811 i København, død 1829 i København. 
 Marie av Hessen-Kassel, født 1814 i København, død 1895, gift med Frederik av Anhalt. 
 Louise av Hessen-Kassel, født 1817, død 1898, gift med Christian IX av Danmark. Louise ble Haakon VIIs farmor.
 Frederik Vilhelm av Hessen-Kassel, født 1820, død 1884.
 Augusta av Hessen-Kassel, født i København 1823, død i København 1889, gift med den svensk-danske baronen Carl Frederik Blixen-Finecke, som var dansk utenriksminister i 1859-1860 og fungerende konseilpresident i februar 1860. 
 Sophie, født og død 1827 i København.

Ordener 
 Dannebrogordenen
 Elefantordenen

Referanser

Litteratur

Eksterne lenker 
 
 Biografi i Dansk biografisk Lexikon

Huset Hessen-Kassel
Elefantordenen
Dannebrogordenen